L.leiguarda - Uiquipedia

# L.leiguarda

### De Uiquipedia

L.leiguarda (en castellanu Leiguarda), ye una aldea y parroquia del conceyu de Miranda. Llégase pela AS-15 y tá a unos 10 Km de Balmonte de Miranda, anguaño la capital del conceyu y a 45 d'Uviéu. Formen parte la so parroquia los llugares y aldees d'Antuñana, Bello, La Forniella, La Iguarda, Menes, Modreiros, Pando, Selviella y La Viña. La parroquia asiéntase nes faldes del Picu Couríu y tá bañada na parte baxa pol ríu Pigüeña. La población ye de 185 habitantes (INE 2005). La Iguarda foi l'antigua y tradicional capital del conceyu Miranda, pa baxar a Selviella a finales del XVIII, que lo foi hasta mediaos del sieglu XIX en que treslládase a Balmonte de Miranda. La Ilesia dedicada a Samartín tien vestixos románicos y foi reformada nel sieglu XVII. Otros llugares d'interés son les casones palaciu de La Iguarda y del pueblu medieval de Bello. Tamién pué visitáse el altu la Brueba; Dende esti llugar pué vese todavía güei el canal qu'en tiempos de los romanos llevaba l'augua dende les faldes de Couríu a la mina de oru en Bexega y Boinás. Cerca La Iguarda hai documentáu un castru y una fonte llamada de "Las Xanas", concretamente pel antiguo camín que la comunicaba pela lladera'l monte Couriu con Ouviñana y Castañéu de Miranda.

Retrieved from "http://ast.wikipedia.org../../../l/2E/l/L.leiguarda.html"

Categoría: Miranda

##### Views

- Artículu
- Discusión
- Revisión actual

##### Buscar